text: বিশ্ববিদ্যালয়গুলোতে বিশৃঙ্খলা সহ্য করা হবে না: প্রধানমন্ত্রী :: Online BanglaNews Portal || BDlive24
  বিশ্ববিদ্যালয়গুলোতে বিশৃঙ্খলা সহ্য করা হবে না: প্রধানমন্ত্রী
  প্রধানমন্ত্রী শেখ হাসিনা পাবলিক বিশ্ববিদ্যালয়ের শিক্ষার্থীদের বিশ্ববিদ্যালয়ের মর্যাদা সমুন্নত রাখার আহ্বান জানিয়ে বলেছেন, বিশ্ববিদ্যালয়গুলোতে কোনো রকম বিশৃঙ্খলা কোনোভাবেই সহ্য করা হবে না। শিক্ষার্থীদের তাদের বিশ্ববিদ্যালয়সমূহের মর্যাদা সমুন্নত রাখতে হবে এবং বিশ্ববিদালয়ের নিয়ম মেনেই সকলকে চলতে হবে।
  শেখ হাসিনা বলেন, শিক্ষা প্রতিষ্ঠানে পড়াশোনা করতে হলে সেই শিক্ষা প্রতিষ্ঠানের নিয়ম মেনে সেভাবেই আচরণ করতে হবে। আর এটাই জাতি আশা করে।
  তিনি আরো বলেন, আমরা চাই সব দিক থেকে আমাদের ছেলে-মেয়েদের জীবনমান উন্নত হোক, তারা দেশকে এগিয়ে নিয়ে যাক। প্রজন্মের পর প্রজন্ম মুক্তিযুদ্ধের চেতনায় বাংলাদেশকে গড়ে তুলে জাতির পিতার স্বপ্নের ক্ষুধা ও দারিদ্রমুক্ত স্বপ্নের সোনার বাংলাদেশ গড়ে তুলতে হবে।